stanford-oval/wikipedia huggingface dataset:
בי ג'יי נובאק
פילמוגרפיה > קולנוע

כל הטיסות בוטלו (2006)
שמור עלי (2007)
הדייט שתקע אותי (2007)
ממזרים חסרי כבוד (2009)
הדרדסים (2011)
הדיקטטור (2012)
להציל את מיסטר בנקס (2013)
ספיידרמן המופלא 2 (2014)
המייסד (2017)
תוכנית נקמה (אנ') (2022) - גם במאי ותסריטאי
פילמוגרפיה > טלוויזיה

המשרד (2005–2013)
The Premise‏ (2021)
שיעורים בכימיה (2023)
ארמנדו ברויה

ארמנדו ברויה (באלבנית: Armando Broja; נולד ב-10 בספטמבר 2001 בסלאף שבברקשייר, אנגליה) הוא כדורגלן אלבני המשחק בעמדת החלוץ באברטון ובנבחרת אלבניה.
קריירת מועדונים > צ'לסי

ברויה גדל במחלקת הנוער של צ'לסי מהפרמייר ליג, אליה הגיע ממחלקת הנוער של טוטנהאם הוטספר. ב-8 במרץ 2020 ערך את הופעת הבכורה שלו בקבוצה הבוגרת של המועדון, כשהחליף את אוליבייה ז'ירו בדקה ה-86 בניצחון 0–4 על אברטון במסגרת המחזור ה-29 בליגה לעונת 2019/2020.
ב-8 באוקטובר 2022 כבש שער בכורה בקבוצה במסגרת הפרמייר ליג, בניצחון 0–3 על וולברהמפטון וונדררס.
קריירת מועדונים > השאלה לוויטסה ארנהם

ב-21 באוגוסט 2020 הושאל לוויטסה ארנהם מליגת העל ההולנדית לעונה אחת. ב-13 בספטמבר ערך את הופעת הבכורה שלו במועדון, בניצחון 0–1 על ואלבייק במסגרת המחזור הראשון בליגה לעונת 2020/2021. ב-19 בספטמבר הבקיע את שער הבכורה שלו במועדון, בניצחון 0–2 על ספרטה רוטרדם במסגרת המחזור השני בליגה. בסך הכול ערך 30 הופעות ליגה במדי ויטסה ארנהם במשך תקופת ההשאלה, בהן הבקיע עשרה שערים.
קריירת מועדונים > השאלה לסאות'המפטון

ב-10 באוגוסט 2021 הושאל לסאות'המפטון מהפרמייר ליג לעונה אחת. ב-25 באוגוסט הוא ערך את הופעת הבכורה שלו במועדון, כשהבקיע צמד שערים בניצחון 0–8 על ניופורט קאונטי במסגרת הסיבוב השני של גביע הפוטבול ליג. ב-16 באוקטובר הבקיע את שערו הראשון נגד לידס יונייטד.
קריירת מועדונים > השאלה לפולהאם

ב-1 בפברואר 2024 הושאל בוריה לפולהאם עד לסוף העונה.
קריירת מועדונים > השאלה לאברטון

ב-30 באוגוסט 2024 הושאל אל אברטון לעונה אחת.
קריירה בינלאומית

ב-7 בספטמבר 2020 ערך את הופעת הבכורה שלו בנבחרת אלבניה, בהפסד 0–1 לנבחרת ליטא במסגרת ליגת האומות 2020/2021. ב-5 בספטמבר 2021 הבקיע את שער הבכורה שלו במועדון, בניצחון 1–0 על נבחרת הונגריה במסגרת מוקדמות מונדיאל 2022.
ברויה נכלל בסגל נבחרת אלבניה ליורו 2024.
הערות שוליים

↑  BROJA KOMEND SEIZOEN VITESSENAAR (VIDEO) באתר הרשמי של ויטסה ארנהם, 21 באוגוסט 2020 (בהולנדית)
↑  Armando Broja: Southampton sign Chelsea teenager on season-long loan באתר BBC, 10 באוגוסט 2021 (באנגלית)
↑  Ryan Dabbs last updated, Albania Euro 2024 squad: Sylvinho's full team, fourfourtwo.com, ‏2023-09-21 (באנגלית)
| נבחרת אלבניה – יורו 2024 |
| --- | --- | --- |
|  1 א. ברישה •  2 באליו •  3 מיטאי •  4 היסאי •  5 אייטי •  6 ג'ימסיטי •  7 מנאי •  8 גיאסולה •  9 אסאני •  10 באיראמי •   11 ברויה •  12 קסטראטי • 13 מיהאי •  14 לאצ'י • 15 ספרי • 16 מ. ברישה • 17 מוצ'י • 18 איסמעילי • 19 דאקו • 20 רמאדאני • 21 אסלאני • 22 אבראשי • 23 סטרקושה • 24 קומבולה • 25 אליי • 26 הוג'ה • מאמן: סילביניו |  1 א. ברישה •  2 באליו •  3 מיטאי •  4 היסאי •  5 אייטי •  6 ג'ימסיטי •  7 מנאי •  8 גיאסולה •  9 אסאני •  10 באיראמי •   11 ברויה •  12 קסטראטי • 13 מיהאי •  14 לאצ'י • 15 ספרי • 16 מ. ברישה • 17 מוצ'י • 18 איסמעילי • 19 דאקו • 20 רמאדאני • 21 אסלאני • 22 אבראשי • 23 סטרקושה • 24 קומבולה • 25 אליי • 26 הוג'ה • מאמן: סילביניו | אלבניה |
בובקאר בארי

בובקאר בארי (בצרפתית: Boubacar Barry; נולד ב-30 בדצמבר 1979) הוא כדורגלן עבר איווארי ששיחק בעמדת השוער.
קריירת מועדונים

בארי התחיל את הקריירה שלו בקבוצת הכדורגל מימוסאס מחוף השנהב. בשנת 2001 הצטרף לקבוצת המילואים של סטאד רן.
בקיץ 2003 בארי חתם בבוורן מליגת העל הבלגית. בבוורן שיחק ארבע שנים בהן היה שוער ראשון, פרט לחצי עונה בעונת 2004/2005.
בקיץ 2007 הצטרף ללוקרן. בעונת 2011/2012 הבקיע את שערו היחיד בקריירה בניצחון 0-4 נגד וסטרלו. בלוקרן שיחק 10 שנים וזכה עימה בשני גביעים.
בקיץ 2017 חתם בלוון עד לסיום העונה. בלוון לא רשם דקות משחק ועם פרישתו בסיום העונה מונה למאמן השוערים של הקבוצה.
קריירה בינלאומית

ב-18 ביוני 2000 בארי ערך את הופעת הבכורה שלו בנבחרת חוף השנהב בתיקו 2-2 נגד תוניסיה. בארי השתתף עם הנבחרת 7 פעמים בגביע אפריקה לאומות ושלוש פעמים בגביע העולם.
ב-8 בפברואר 2015 ערך את משחקו האחרון בנבחרת, בו ניצחה חוף השנהב בפנדלים 8-9 את גאנה במסגרת גמר גביע אפריקה לאומות 2015. כעבור כחודש הודיע על פרישה מהנבחרת.
תארים

הגביע הבלגי: 2011/2012, 2013/2014
גביע אפריקה לאומות: 2015
שוער השנה בליגת העל הבלגית: 2008/2009
בחוצים

בָּחוּצִים (מהמילה העברית "בחוץ"; נקראו גם: הבדואים היהודים), היה שם שנתנו יהודי תוניסיה העירוניים לשבטי היהודים שוכני האוהלים והנוודים למחצה שחיו בסוג כפר המוכר כדַוַאר (מערבית: دَوَّار), או מאהלים קטנים, בשטח המשתרע מן האזור סביב ג'ריד ואל כף במערב תוניסיה עד למחוז של קונסטנטין מעבר לגבול באלג'יריה, שם ניתן היה למצוא אותם בין סוק-אל-אחרס ותבסה ובנאות המדבר הדרומי. המוסלמים קראו להם יהוד אל-ערב. לרוב היו שבטים יהודים אלה נתונים תחת חסותם של שבט ערבי גדול יותר. ישנה סברה כי ה"בחוצים" הם כנראה צאצאים של הברברים המתייהדים בזמנה של הכוהנת דאהייה אל כאהנה, המלכה הברברית בת לשבט הג'ראוה (אנ') שבראשו עמדה, שבט זה השתייך לאחד משבטי זנאטה שהתייהדו במאה ה-7.
הערות שוליים

↑
1 2  הברברים המתייהדים-הירשברג-ה" בחוּצים ", באתר מורשת יהדות מרוקו, ‏15 בדצמבר 2012
↑  קהילת יהודי בון, אלג'יריה, באתר "אנו – מוזיאון העם היהודי"
1 2 3 4  Baḥuṣim, Encyclopedia of Jews in the Islamic World, Brill Online Reference Works
1 2  יוסי פרי, בחוצים, באתר תוניסיה מורשת, ‏8 בדצמבר 2022
ערך זה הוא קצרמרבנושא תולדות עם ישראל. אתם מוזמנים לתרום לוויקיפדיה ו.
ארנו קלימואנדו

ארנו קלימואנדו-מואינגה (בצרפתית: Arnaud Kalimuendo-Muinga; נולד ב-20 בינואר 2002 בסירן שבצרפת) הוא כדורגלן צרפתי המשחק בעמדת החלוץ בקבוצת סטאד רן.
קריירת מועדונים > פריז סן ז'רמן

קלימואנדו הגיע למחלקת הנוער של פריז סן-ז'רמן מליגת העל הצרפתית בשנת 2012. ב-10 בספטמבר 2020 ערך קלימואנדו את הופעת הבכורה שלו במועדון, בהפסד 1-0 ללאנס במסגרת המחזור השני בליגה בעונת 2020/2021.
קריירת מועדונים > לאנס

ב-5 באוקטובר 2020 הושאל קלימואנדו ללאנס מליגת העל הצרפתית. ב-18 באוקטובר ערך קלימואנדו את הופעת הבכורה שלו במועדון, בהפסד 4-0 לליל במסגרת המחזור השביעי בליגה. ב-22 בנובמבר הוא הבקיע את שער הבכורה שלו במועדון, בניצחון 1-0 על דיז'ון במסגרת המחזור ה-11 בליגה. במהלך עונת ההשאלה בלאנס ערך קלימואנדו 28 הופעות ליגה, בהן הבקיע שבעה שערים.
ב-31 באוגוסט 2021 הושאל קלימואנדו פעם נוספת למשך עונה ללאנס מליגת העל הצרפתית. בעונתו השנייה במועדון הוא ערך 32 הופעות וכבש 12 שערים.
קריירת מועדונים > סטאד רן

ב-11 באוגוסט 2022 עבר קלימואנדו לסטאד רן
קריירה בינלאומית

קלימואנדו היה חלק מסגל נבחרת צרפת עד גיל 21 בטורניר אליפות אירופה עד גיל 21 בשנת 2021.
נכלל בסגל הנבחרת האולימפית של צרפת לטורניר הכדורגל באולימפיאדת פריז (2024).
הערות שוליים

↑  Lens loan for Arnaud Kalimuendo באתר הרשמי של פריז סן-ז'רמן, 31 באוגוסט 2021 (באנגלית)
↑  Arnaud Kalimuendo est Rouge et Noir !, STADE RENNAIS F.C., ‏2022-08-11 (בצרפתית)
↑  JO 2024 - Football : les quatre réservistes des Bleus déterminés, la liste définitive est connue באתר Ouest-France, ‏ 4 ביולי 2024 (בצרפתית)
| נבחרת צרפת – אולימפיאדת פריז 2024 |
| --- | --- | --- |
|  1 אנקמבדיו •  2 לוקבה •  3 טרופר •  4 באדה •  5 סילדיליה •  6 קונה •  7 אוליזה •  8 אקליוש •  9 קלימואנדו •  10 לאקזט •   11 דואה •  12 מילו • 13 שוטאר •  14 מטטה • 15 לוקו • 16 רסטה • 17 מגסה • 18 שרקי • מאמן: הנרי |  1 אנקמבדיו •  2 לוקבה •  3 טרופר •  4 באדה •  5 סילדיליה •  6 קונה •  7 אוליזה •  8 אקליוש •  9 קלימואנדו •  10 לאקזט •   11 דואה •  12 מילו • 13 שוטאר •  14 מטטה • 15 לוקו • 16 רסטה • 17 מגסה • 18 שרקי • מאמן: הנרי | צרפת |
בחורות יפות

| --- | --- |

 בימוי:  טד דמי 
 הופק בידי:  קארי וודס 
 תסריט:  סקוט רוזנברג 
 עריכה:  ג'פרי וולף 
 שחקנים ראשיים:  נטלי פורטמן טום גיביס אנבת' גיש מקס פרליך ג'ון קרול לינץ' פרואיט טיילור וינס דייוויד ארקט ריצ'רד ברייט סם רוברדס נואה אמריך טימותי האטון מאט דילון אומה תורמן מייקל רפפורט מירה סורבינו מרתה פלימפטון לורן הולי רוזי אודונל אדם לאפבר 
 מוזיקה:  דייב סטיוארט 
 מדינה:  ארצות הברית 
 חברת הפקה:  מירמקס 
 חברה מפיצה:  מירמקס, נטפליקס 
 שיטת הפצה:  וידאו על פי דרישה 
 הקרנת בכורה:  3 באוקטובר 1996 
 משך הקרנה:  109 דק' 
 שפת הסרט:  אנגלית 
 סוגה:  קומדיה רומנטית, סרט דרמה 
 הכנסות באתר מוג'ו:   beautifulgirls
 אתר רשמי
 דף הסרט ב־IMDb
 
בחורות יפות (באנגלית: Beautiful Girls) הוא סרט קולנוע אמריקאי משנת 1996.
בליז במשחקים האולימפיים

בליז השתתפה לראשונה במשחקים האולימפיים באולימפיאדת מקסיקו סיטי (1968), עוד בהיותה מושבה בריטית בשם הונדורס הבריטית (שם בו החזיקה עד 1973). היא נעדרה מאולימפיאדת מוסקבה (1980) לאחר שהצטרפה לחרם שהובילה ארצות הברית על המשחקים במחאה על הפלישה הסובייטית לאפגניסטן, וכששבה והשתתפה באולימפיאדת לוס אנג'לס (1984), כבר הייתה מדינה עצמאית.
רוב הישגיהם של הספורטאים שייצגו את בליז במשחקים האולימפיים היו נמוכים למדי. להישג הגבוה ביותר הגיע האתלט ג'ונתן ויליאמס, שהעפיל לשלב חצי הגמר בריצת 400 מטר משוכות באולימפיאדת בייג'ינג (2008), וסיים במקום ה-13. באולימפיאדת לונדון (2012) סיים קנת מדווד במקום ה-14 באותה תחרות. בליז מעולם לא השתתפה באולימפיאדת חורף.
ראו גם

בליז במשחקים האולימפיים לנוער
בוריס ואלחו

| --- | --- |

 לידה:  8 בינואר 1941 (בן 83) לימה, פרו 
 מקום לימודים:  Escuela Nacional Superior Autónoma de Bellas Artes 
 יצירות ידועות:  Swords and Serpents 
 פרסים והוקרה:  פרס אינקפוט (1978)  פרס הפנטזיה הבריטי (1979)  Chesley Awards 
 בן או בת זוג:  ג'ולי בל 
 צאצאים:  Dorian Vallejo 
 מספר צאצאים:  2 
 www.borisjulie.com
 
בוריס ואלחו (בספרדית: Boris Vallejo;‏ נולד ב-8 בינואר 1941 בלימה) הוא צייר פרואני. סגנון ציורו מאופיין בפרטים מדויקים ונושאים הכוללים פנטזיה, מדע בדיוני, עירום ולוחמה.
ביוגרפיה

ואלחו היגר לארצות הברית ב-1964 וכיום הוא גר באלנטאון שבפנסילבניה. לעיתים קרובות הוא עובד עם אשתו, ג'ולי בל, שאף היא ציירת בסגנון הדומה מאוד לשלו. לואלחו שני ילדים מנישואיו הקודמים לסופרת דוריס ואלחו. בנו, דוריאן ואלחו, גם הוא אמן פנטזיה ובתו מיה ואלחו היא צלמת.
ואלחו החל לצייר בגיל 13 ואת עבודת האיור הראשונה שלו עשה בגיל 16. סגנונות הציור של ואלחו הם פנטזיה ואירוטיקה. לאחר שהיגר לארצות הברית הוא החל לצבור מעריצים בעקבות ציוריו על טרזן, קונאן הברברי, דוק סבאג' ודמויות פנטזיה נוספות. ברבים מציוריו מופיעים אלים, מפלצות וגברים ונשים ברברים בנויים לתלפיות בעת קרב. ואלחו עצמו שימש כמודל לרבים מדמויות הגברים שאותן צייר וכך גם אשתו ג'ולי, שעסקה בעבר בפיתוח גוף, עבור דמויות הנשים בציוריו המאוחרים יותר. עבודותיו האחרונות מאופיינות באלמנטים רבים של סגנון הפנטזיה אולם נוטות יותר לארוטיקה מאשר לפנטזיה טהורה. יחד עם בל, מציג ואלחו את עבודותיו על גבי לוחות שנה ושלל ספרים.
ואלחו, שעשרות מציוריו הופיעו על כריכות של חוברות מדע בדיוני, יצר אף כרזות לסרטים רבים, ביניהם:
ברברלה (1968) Barbarella
Knightriders‏ (1981)
Q‏ (1982)
נסיעה נעימה, המפתחות בפנים (1983) National Lampoon's Vacation
נקמת המלכה (1985) Barbarian Queen
חופשה מטורפת באירופה (1985) European Vacation
צוות נערי אקווה הרעבים (2007) Aqua Teen Hunger Force Colon Movie Film for Theaters
הערות שוליים

↑  King of the Mountain
| --- | --- |
בקרת זהויות :  NLI: 987007460914505171  BNE: XX950092  GND: 11883150X  ISNI: 0000 0001 0920 3523  LCCN: n78013903  MusicBrainz: 55562692-a03f-4248-9edd-a640b50888dd  NKC: jx20050513018  NTA: 072941006  SUDOC: 114939373  VIAF: 84322201   WorldCat (עם VIAF): 84322201
ארצ'יבלד מקליש

| --- | --- |

 לידה:  7 במאי 1892 גלנקו, ארצות הברית 
 פטירה:  20 באפריל 1982 (בגיל 89) בוסטון, ארצות הברית 
 מדינה:  ארצות הברית 
 מקום לימודים:  אוניברסיטת ייל, בית הספר למשפטים בהרווארד, בית ספר הוטצ'קיס 
 שפות היצירה:  אנגלית 
 יצירות בולטות:  The Fall of the City 
 בן או בת זוג:  Ada MacLeish 
 פרסים והוקרה:  פרס פוליצר לדרמה (1959)  פרס הספר הלאומי (1953)  פרס פוליצר לשירה (1933)  עמית האקדמיה האמריקאית לשירה (1966)  פרס פוליצר לשירה (1953)  פרס בולינגן (1952)  מדליית החירות הנשיאותית (1977)  פרס רומא (1957)  הפרס להנצחת שלי (1932)  מפקד בלגיון הכבוד  היכל התהילה של הספרייה  star on Playwrights' Sidewalk 
 
ארצ'יבלד מקליש (אנגלית: Archibald MacLeish; 7 במאי 1892 –  20 באפריל 1982) היה משורר אמריקאי, מגדולי המשוררים של מלחמת העולם הראשונה והספרן הראשי של ספריית הקונגרס.
חייו

ארצ'יבלד מקליש נולד באילינוי שבארצות הברית למורה ומנהלת של בית ספר ולסוחר וסוכן נוסע, וגדל בבית המשפחה שלחוף ימת מישיגן. לאחר תום לימודי התיכון שלו, החל בלימודיו באוניברסיטת ייל, עם התמקדות בספרות האנגלית, ולאחר מכן בבית הספר למשפטים של אותה אוניברסיטה.
במהלך לימודיו פרצה מלחמת העולם הראשונה, והוא התגייס לחיל המשלוח האמריקאי, שיצא להילחם באירופה. תחילה שרת מקליש כנהג של אמבולנס וכעוזר בגדוד רפואה, ואחר כך, לקראת תום המלחמה, שרת כקפטן בחיל התו
במהלך לימודיו פרצה מלחמת העולם הראשונה, והוא התגייס לחיל המשלוח האמריקאי, שיצא להילחם באירופה. תחילה שרת מקליש כנהג של אמבולנס וכעוזר בגדוד רפואה, ואחר כך, לקראת תום המלחמה, שרת כקפטן בחיל התותחנים. בשדות הקרב הנוראים של פלנדריה חווה את חוויות התשתית של אובדן וצער על החיים הצעירים שנגדעו. חוויות אלו שימשו יסוד לשירתו האנטי מלחמתית.
בשנת 1919, שב מקליש לארצות הברית וסיים את לימודיו, ואחר כך עסק בהוראה כמה שנים. בשנת 1923 יצא ארצ'יבלד מקליש לפריז, וחי בעיר כחמש שנים. הוא יצא בעקבות גדולי הסופרים האמריקאים של דורו, המכונה גם "הדור האבוד". בפריז הכיר והתיידד עם ארנסט המינגוויי, גרטרוד סטיין, סקוט פיצג'רלד, ואחרים.
עם שובו מפריז, בשנת 1928, עסק מקליש בעבודות עריכה והצטרף אל המחנה הפוליטי הליברלי ומאוחר יותר אל המחנה האנטי פשיסטי. הוא הגה הערכה רבה לנשיא פרנקלין דלאנו רוזוולט, והיה בין תומכיו הפומביים. בשנת 1939 התמנה על ידי רוזוולט לספרן הראשי של הספרייה הלאומית האמריקאית, ספריית הקונגרס, ותרם רבות לחידושה.
עם הצטרפותה של ארצות הברית למלחמת העולם השנייה, התגייס ארצ'יבלד מקליש למערכת ההסברה האמריקאית, והצטיין בעיקר בכתבי התעמולה שלו. בתום המלחמה גם שירת זמן קצר כנציגה של ארצות הברית במוסדות התרבות של ארגון האומות המאוחדות, ופרש מהחיים הציבוריים. אך החיים הציבוריים לא פרשו ממנו, והוא הפך לאחד מהנחקרים המפורסמים של הוועדה של הסנטור מקרתי. ארצ'יבלד מקליש עמד בפני חקירות הוועדה, והיה בין הנחקרים שגברו עליה והביאו לביטולה. הוא לא הלשין על חבריו האמנים, ודחה בבוז את האשמות מקרתי.
מראשית שנות החמישים מילא ארצ'יבלד מקליש תפקידי כבוד ויוקרה באקדמיה האמריקאית, זכה לפרסים רבים וכיבודים, היה משורר הקונגרס, והיה בין המשוררים האמריקאים הנערצים. ארצ'יבלד מקליש פרסם עשרות כרכים של שירה, דרמה, מאמרים, מסות ופולמוסים. כתביו, ובעיקר שיריו, תורגמו ללשונות רבות. לעברית לא תורגם עדיין אף ספר מספריו, אך שירים בודדים משלו תורגמו, נדפסו בכתבי העת והתפרסמו.
"החיילים הצעירים שמתו"

שירו הידוע ביותר הוא הקינה "החיילים הצעירים שמתו", והוא תורגם לעברית בידי כמה מתרגמים, ובהם אהרן אמיר, אברהם שלונסקי, רנה ליטוין ואחרים. שירים נוספים משלו תורגמו בידי אורי ברנשטיין ואחרים.
הנה כמה שורות מתוכו, בתרגומו של אהרן אמיר:
ארצ'יבלד מקליש נחשב לאחד מגדולי המשוררים של מלחמת העולם הראשונה, יחד עם המשוררים האנגלים סיגפריד ששון, רופרט ברוק ווילפרד אוון.
פרסים שזכה בהם על כתיבתו

מדליית החירות הנשיאותית, 1977.
פרס האקדמיה על יצירה דוקומנטרית, 1965.
פרס פוליצר, זכה בו שלוש פעמים: 1933, 1953, 1959.
פרס הספר הלאומי, 1953.
ארצ'יבלד סטנדיש הארטריק

| --- | --- |

 לידה:  7 באוגוסט 1864 בנגלור, הודו 
 פטירה:  1 בפברואר 1950 (בגיל 85) לונדון, הממלכה המאוחדת 
 מקום לימודים:  בית הספר סלייד לאמנות יפה  אוניברסיטת אדינבורו  אקדמיה ז'וליאן  פטס קולג' 
 פרסים והוקרה:  קצין במסדר האימפריה הבריטית 
 בן או בת זוג:  Lily Blatherwick 
 
ארצ'יבלד סטנדיש הארטריק (באנגלית: Archibald Standish Hartrick;‏ 7 באוגוסט 1864 – 1 בפברואר 1950) היה צייר סקוטי הידוע באיכות עבודתו הליטוגרפית. עבודותיו כיסו סצנות אורבניות, נופים וציור דמויות והוא היה חבר מייסד במועדון סנפלדר.
ביוגרפיה

הארטריק נולד בבנגלור, בנו של קצין בצבא הבריטי. המשפחה עברה לסקוטלנד כשהארטריק היה בן שנתיים. אביו נפטר זמן קצר לאחר מכן ועם הזמן אמו נישאה לצ'ארלס בלאתרוויק, רופא וחובב ציור שהיה מעורב בהקמת החברה המלכותית הסקוטית של ציירים בצבעי מים. לאחר שלמד בקולג' פטס, הארטריק למד רפואה באוניברסיטת אדינבורו לפני שלמד אמנות בבית הספר לאמנות סלייד בלונדון ולאחר מכן באקדמיה ז'וליאן בפריז. הארטריק בילה את קיץ 1886 בפונט-אוון עם פול גוגן. בפריז הוא התיידד עם וינסנט ואן גוך וטולוז-לוטרק והציג עבודה בסלון פריז ב-1887. הארטריק צייר את גוגן, ואן גוך וטולוז-לוטרק במהלך שהותו בצרפת.
הארטריק חזר לסקוטלנד ובמשך זמן מה השתקע בגלאזגו, שם הכיר את קבוצת הציירים "נערי גלאזגו", לפני שעבר ללונדון. שם החל לעבוד כמאייר ספרים ומגזינים. ב-1890. הארטריק הפך לאמן מאייר פורה וגם סיפק איורים למגזין Black and White, ל-Daily Chronicle, The Ludgate Monthly ו-Pall Mall.‏
כמו כן, בשנת 1890, הצטרף הארטריק למועדון האמנות האנגלית החדש. מ-1895 עד 1907, הוא הציג באופן קבוע באקדמיה המלכותית. ב-1896 נישא לציירת לילי בלאתרוויק, בתו של צ'ארלס בלאתרוויק מנישואיו הראשונים. בני הזוג התיישבו בגלוסטרשייר, ומשם פיתחו שניהם את הקריירה האמנותית שלהם, שניהם הציגו יצירות בגלריה קונטיננטל בשנת 1901. הארטריק ואשתו קישטו מאוחר יותר את הכנסייה הקטנה בטרשם והיא קבורה בבית הקברות שם.
הארטריק עבר ללונדון, שם לימד רישום בבית הספר לאמנות קמברוול בין השנים 1908 ל-1914 ולאחר מכן בבית הספר המרכזי לאמנות, שם לימד ליטוגרפיה עד 1929. בקמברוול הוא לימד את דייוויד ג'ונס. בשנת 1909 היה הארטריק בין החברים המייסדים של מועדון סנפלדר ולאחר מכן הפך לסגן נשיא המועדון. ב-1910 נבחר הארטריק כחבר שותף באגודת צבעי המים המלכותית והפך לחבר מלא ב-1920. בסופו של דבר הוצגו להארטריק יותר מ-200 יצירות באגודה המלכותית לצבעי מים והוא גם הציג בביאנלה של ונציה בשלוש הזדמנויות. עבודתו הייתה גם חלק מאירוע הציור בתחרות האמנות באולימפיאדת הקיץ של 1932. סדרה מיצירותיו המציגות דמויות כפריות, בשם Cotswold Types, נרכשה על ידי המוזיאון הבריטי.
במהלך מלחמת העולם הראשונה, הארטריק תרם יצירות לאוסף יצירות האמנות של ועדת אנדרטת המלחמה הבריטית. בשנת 1917 הפיק שש ליטוגרפיות על עבודת נשים למען לשכת תעמולה המלחמה של בריטניה. התמונות הוצגו בבריטניה ומחוצה לה ונמכרו גם כהדפסים כדי לגייס כסף למאמץ המלחמתי. במהלך המלחמה הוא גם הפיק סדרה של שתים עשרה ליטוגרפיות תחת הכותרת "לונדון בזמן מלחמה".
בתחילת מלחמת העולם השנייה, הוא היה בין הראשונים שהציע את שירותיו לוועדה המייעצת לאמני מלחמה. ב-1940 הוא היה האמן הראשון שהוזמן לתרום את עבודתו ביחידות הנשים, אותו נושא שסיקר במלחמת העולם הראשונה. הדפסים של עבודותיו נמכרו בגלריה הלאומית במהלך המלחמה והוצגו בתערוכת "בריטניה במלחמה" שנפתחה במוזיאון לאמנות מודרנית בניו יורק במאי 1941. במהלך המלחמה, הארטריק גם צייר סצנות ליד ביתו לשעבר בטרשם שבגלוסטרשייר עבור תוכנית התיעוד בבריטניה. מועצת האמנויות ארגנה תערוכת זיכרון להארטריק ב-1951.
גלריה

איור לספר "סיפורי חיילים".
כרטיסנית בזמן מלחמת העולם
עובדת על מחרטה, בזמן מלחמת העולם
מאחורי המחרשה, במלחמת העולם
הערות שוליים

↑  Peter J.M. McEwan (1994). The Dictionary of Scottish Art and Architecture. Antique Collectors' Club.
↑  Grant M. Waters (1975). Dictionary of British Artists Working 1900-1950. Eastbourne Fine Art.
↑  Paul Harris & Julian Halsby (1990). The Dictionary of Scottish Painters 1600 to the Present. Canongate
↑  Clarke (2008). The Women's Land Army A Portrait. Sansom & Company.
↑  Frances Spalding (1990). 20th Century Painters and Sculptors. Antique Collectors' Club
↑  Robin Garton (1992). British Printmakers 1855-1955 A Century of Printmaking from the Etching Revival to St Ives. Garton & Co / Scolar Press
↑  "Catalogue entry The Penitents' Bench 1904". Tate. Retrieved 26 December 2017.
↑  Simon Houfe (1996). The Dictionary of 19th Century British Book Illustrators. Antique Collectors' Club
↑  Gill Saunders, ed. (2011). Recording Britain. V&A Publishing
↑  Martin Bailey (2001). "Memories of Van Gogh and Gauguin: Hartrick's reminiscences
↑  "Archibald Standish Hartrick". Olympedia. Retrieved 2 August 2020.
↑  Mari Gordon, ed. (2014). The Great War: Britain's Efforts and Ideals. National Museum of Wales
↑  Imperial War Museum. "War artist archive -A.S. Hartrick". Imperial War Museum
↑  Brain Foss (2007). War paint: Art, War, State and Identity in Britain, 1939-1945. Yale University Press
| --- | --- |
בקרת זהויות :  NLI: 987007285821205171  AAG: 2296  AGSA: 3290  BNE: XX1590700  BnF: cb14972259d (data)  FNZA: 18539  GND: 1053339879  ISNI: 0000 0001 2128 440X  KulturNav: c9088631-84ee-431e-801d-ad141531b841  LCCN: nr93032583  NGV: 4394  NTA: 13386989X  RKD: 36300  SUDOC: 148746845  TePapa: 1017  Trove: 1077106  ULAN: 500022682  VIAF: 37189998   WorldCat (עם VIAF): 37189998 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ארצ'יבלד סטנדיש הארטריק".
בורית אדומה

| בורית אדומה |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: ציפורנאים
משפחה:: ציפורניים
סוג:: בורית
מין:: בורית אדומה
שם מדעי
 Saponaria mesogitana ‏בואסייה, 1843
בורית אדומה (שם מדעי: Saponaria  mesogitana) היא מין צמח מסוג בורית שבמשפחת הציפורניים. פריחתה באביב, וצבע עלי כותרתו ורוד. הבורית האדומה נזכרת במגדירי צמחים כצמח נדיר מאוד, ונראה בארץ ישראל בטבע לעיתים נדירות. תפוצתה בישראל היא בגליל העליון, בגולן, במישור החוף ובשפלת יהודה. נראית לעיתים גם בהרי יהודה.
אנקה צורקשיו

| --- | --- |

אנקה צורקשיו
 לידה:  8 במאי 1970 (בת 54) בוקרשט, הרפובליקה הסוציאליסטית של רומניה 
 מדינה:  רומניה רומניה
 פרופיל ב-IMDb
 
אנקה צורקשיו (ברומנית: Anca Țurcașiu; נולדה ב-8 במאי 1970) היא שחקנית רומנייה.
ביוגרפיה

אנקה צורקשיו נולדה בשנת 1970 בבוקרשט במשפחה רומנית בעלת שורשים בטרנסילבניה.  היא למדה באקדמיה לקולנוע ותיאטרון טרגו מורש, מגמת מחזות זמר.
קריירה > משחק

ב-1991 גילמה מתמודדת בתחרות יופי בסרט הקומדיה "מיס ליטוראל" (Miss Litoral).
ב-1994 הופיעה בסרט "A doua cădere a Constantinopolului" ("הנפילה השנייה של קונסטנטינופול")  לצד קתלין בוטזאטו.
ב-2006 שיחקה בסדרה "La Bloc" (בשיכון) העוסקת במספר משפחות הגרות באותו בלוק בבוקרשט ובסרט הטלוויזיה "Mincinoasa" (השקרנית)
ב-2012 הופיעה בסרט חג המולד "Ho Ho Ho 2: O loterie de familie".
קריירה > הנחיה בטלוויזיה

ב-1998 הנחתה ביחד עם דניאלה נאנה את תחרות הסלקציה נציונלה הבוחרת את נציג רומניה לאירוויזיון, בשנה זו גם הגישה את הניקוד של רומניה באירוויזיון.
ב-2006 התמודדה בתוכנית-"Dansez pentru tine" ("אני רוקד(ת) בשבילך"), הגרסה הרומנית של רוקדים עם כוכבים.
ב-2010 הנחתה את הגרסה הרומנית של התוכנית Iubesc România -   I Love My Country" (אני אוהב את רומניה") - במסגרתה המתמודדים בתוכנית נחלקים לשתי קבוצות ונשאלים שאלות אודות מדינתם.
קריירה > תיאטרון

מ-2005 ועד 2008 שיחקה את ולמה קלי במחזמר שיקגו בתיאטרון הלאומי של בוקרשט.
קריירה > מוזיקה

בשנת 2000 הוציאה את אלבום האוסף "Dă-mi Un Motiv" ("תן לי סיבה").
חיים אישיים

השחקנית הייתה בעבר נשואה לרופא השיניים כריסטיאן ג'ורג'סקו, אזרח רומני ואמריקני, ויש לה בן מנישואים אלה.
הערות שוליים

↑  Anca Țurcașiu, Discogs (באנגלית)
↑  Anca Ţurcaşiu: „Am trăit 4 zile şi 4 nopţi de amor, eram epuizată” | Ştiri, Libertatea.ro, ‏16 באפריל 2010 (ברומנית)
| --- | --- |
בקרת זהויות :  MusicBrainz: 0083612c-8644-45b4-b055-8ec3b38fac14 
ערך זה הוא קצרמרבנושא אישים. אתם מוזמנים לתרום לוויקיפדיה ו.
טורקשיו מנחה תצוגת אופנה בבוקרשט, 2011
בו דידלי

| --- | --- |

בו דידלי בפראג ב-2005
 לידה:  30 בדצמבר 1928 מקקומב, ארצות הברית 
 פטירה:  2 ביוני 2008 (בגיל 79) Archer, ארצות הברית 
 שם לידה:  Ellas Otha Bates 
 שם במה:  Bo Diddley 
 מקום קבורה:  פלורידה 
 מוקד פעילות:  ארצות הברית 
 תקופת הפעילות:  1943–2007 (כ־64 שנים)
 סוגה:  רוק אנד רול, בלוז, ראפינג 
 שפה מועדפת:  אנגלית 
 כלי נגינה:  גיטרה 
 חברת תקליטים:  Checker, Chess, BoKay Productions, RCA, MF Productions, Triple X, Atlantic
 פרסים והוקרה:  פרס גראמי למפעל חיים (1998)  היכל התהילה של הרוק אנד רול (1987)  היכל התהילה של אמני פלורידה  Honorary doctorate of the University of Florida 
 האתר הרשמי (באנגלית)
 פרופיל ב-IMDb
 
בו דידלי (אנגלית: Bo Diddley; ‏30 בדצמבר 1928 - 2 ביוני 2008) היה זמר-יוצר וגיטריסט אמריקאי. אחד מענקי הרוק אנד רול של שנות ה-50 של המאה ה-20, שסגנון הנגינה שלו בגיטרה והמקצבים שיצר הפכו לחלק חשוב ביצירת הסגנון.
ביוגרפיה

דידלי נולד בשם אלאס אות'ה בייטס מק'דניאל במק'קומב שבמיסיסיפי. בתחילת דרכו, למד דידלי נגינה קלאסית בכינור, עד אשר שמע את ג'ון לי הוקר והחל לנגן בלוז.
בתחילת שנות ה-50 ניגן עם נגן המאראקס ג'רום גרין, ועם נגן המפוחית בילי בוי ארנולד. באמצע אותו עשור, חתם על חוזה עם חברת התקליטים "צ'ס רקורדס" והוציא את הסינגל הראשון שלו, "Bo Diddley\I'm a Man" ב-1955. במשך שש השנים הבאות, דידלי הוציא שירים שלא הצליחו במיוחד, כנראה בגלל הצליל החדשני שלהם, אבל הפכו לקלאסיקות רוק אנד רול, כגון: "You Don't Love Me", "Mona" ,"Road Runner" ו-"I'm Alright". השיר היחיד שלו שנכנס ל-20 הגדולים היה "Say Man", מעין גרסה מוקדמת של ראפ.
בתקופת הפלישה הבריטית, עלתה המודעות הציבורית לחשיבותו של דידלי, והוא הפך לאמן מבוקש בהופעות חיות. למעשה, הפלישה הבריטית גם פגעה בקריירה שלו מבחינה אמנותית ומסחרית, ומ-1963 הוא לא יצר עוד שירים שהשתוו לקלאסיקות שלו. למרות זאת, הוא נשאר במודעות הציבור דרך אירועים כמו סיבוב הופעות עם הקלאש ב-1979, הופעות יחד עם הרולינג סטונז, תפקיד קטן בסרט "משנה מקום משנה מזל" עם אדי מרפי ועוד. הוא נשאר תמיד בזיכרון הקולקטיבי כחלוץ וכאמן גאוני, שבלעדיו עולם הרוק היה נראה שונה לחלוטין.
ב-2 ביוני 2008, נפטר בו דידלי בביתו מאי ספיקת לב.